গত ২০ জুলাই সকাল সাড়ে ৯টায় উপজেলা পরিষদ চত্বর থেকে মৎস্য চাষী ও প্রশাসনিক কর্মকর্তাদের উপস্থিতিতে বের করা হয় বর্ণাঢ্য মৎস্য র‌্যালি। উপজেলা চেয়ারম্যান ম্রাগ্য মারমা, ইউএনও যুথিকা সরকার, মৎস্য কর্মকর্তা এস.এম.শাহজাহান সিরাজ এর নেতৃত্বে র‌্যালিটি সদরস্থ বিভিন্ন সড়ক ঘুরে পরিষদ মসজিদ সংলগ্ন পুকুরে গিয়ে মৎস্য পোনা অবমুক্তকরণের মধ্য দিয়ে র‌্যালি শেষে টাউন হলে অনুষ্টিত হয় আলোচনা সভা। মৎস্য কর্মকর্তা এস.এম. শাহজাহান সিরাজ এর স্বাগত বক্তব্য এবং মৎস্য ক্ষেত্র সহকারী মিলন কৃষ্ণ চাকমার সঞ্চালনায় অনুষ্টিত সভায় সভাপতিত্ব করেন ইউএনও যুথিকা সরকার। প্রধান অতিথি ছিলেন, উপজেলা চেয়ারম্যান ম্রাগ্য মারমা। বিশেষ অতিথি ছিলেন, সাবেক উপজেলা চেয়ারম্যান ও জেলা আ’লীগ নেতা এম.এ. রাজ্জাক, জেলা সমাজ সেবা কর্মকতা মো. সাইফুল ইসলাম চৌধুরী, ইউপি চেয়ারম্যান মো. শফিকুল ইসলাম ফারুক, মো. রফিকুল ইসলাম বাবুল, এম.এ. করিম, সনাতন নেতা সজল বরণ সেন, উপজেলা কৃষক লীগ সভাপতি মো. শাহ আলম প্রমূখ।